શહેરના જંગલેશ્વરમાં રહેતા કુખ્યાત તન્વીર ઉર્ફે તનીયાના દીકરા ફરહાનને આ જ વિસ્તારમાં રહેતા સમીર જાવીદભાઈ જુણેજાના દીકરા સાથે ઉર્ષના ડીજેમાં નાચવા બાબતે ઝઘડો થયો હતો જેનો ખાર રાખી બંને પક્ષ આમને સામને આવી ગયા હતા તલવાર, ધોકા, પાઇપ, છરી સહિતના હથિયારો વડે બંને જૂથ વચ્ચે અથડામણ થતા બંને પક્ષના 6 સભ્યોને ગંભીર ઇજાઓ થતા હોસ્પિટલમા દાખલ કરાયા હતા ભક્તિનગર પોલીસે બંને પક્ષના 21 જેટલા શખ્સો સામે જીવલેણ હુમલો, રાયોટીંગ સહિતની કલમો હેઠળ ગુનો નોંધ્યો હતો આ ગુનામાં જે તે વખતે અમુક આરોપીઓની ધરપકડ કરવામાં આવી હતી બાકી હોસ્પિટલમાં દાખલ આરોપીઓને રજા આપતા ધરપકડ કરી હતી જેમાં સમીર ઉર્ફે સંજલો જાવેદભાઈ જુણેજા, સમીર સિકંદરભાઈ ચાનીયા, તૌફીક રફીકભાઇ શીશાંગીયા, ફૈઝાન તન્વીર શીશાંગીયા, સોહીલ મહેબુબભાઇ શેખ, તન્વીર ઉર્ફે તનીયો રફીકભાઇ શીશાંગીયા સહિતના 7 આરોપીઓનો સમાવેશ થાય છે.